Curtea Constituţională a României judecă marţi excepţia de neconstituţionalitate ridicată de Partidul REPER cu privire la organizarea alegerilor din 9 iunie, informează news.ro.
"Curtea va judeca pe 14 mai, la ora 10.00, Ordonanţa de Urgenţă în baza căreia se organizează alegerile prin care s-au modificat în mod arbitrar şi nejustificat, cu doar 90 de zile înainte, norme şi proceduri fundamentale, printre care modul de constituire a birourilor electorale", preciza formaţiunea, conform sursei.
REPER sublinia că "a fost deposedat de dreptul de a avea reprezentanţi în secţiile de votare şi în Biroul Electoral Central deşi are drept membri 5 europarlamentari dintre care Dacian Cioloş, Ramona Strugariu şi Dragoş Pîslaru sunt şi candidaţi".
"Potrivit altor normelor legale anterior în vigoare, care se bat cap în cap cu OUG-ul lui Marcel Ciolacu, Partidul REPER are dreptul de a avea reprezentanţi în secţiile de votare", preciza REPER, notează news.